เมื่อสัปดาห์ที่แล้วเข้าห้องน้ำแล้วรู้สึกเจ็บ อาจจะเพราะไม่ได้กินผักมาก แต่ไม่มีเลือดออก พออาบน้ำแล้วลองจับดูเจอติ่งเนื้อบริเวณทวารหนักสีชมพู(คนละสีกับผิว) แล้วสังเกตุว่าตอนที่ถ่ายอุจจาระเสร็จจะมีก้อนนูนบริเวณทวารหนักสีเดียวกับผิว พอผ่านไปประมาณ5นาทีจะยุบ เหลือแค่ติ่งเนื้อชมพู ตอนนี้ถ่ายเจ็บน้อยลงแล้วเลยสงสัยว่าตัวเองป่วยเป็นอะไรครับ
สวัสดีค่ะ ติ่งเนื้อบริเวณทวารหนัก อาจเป็น1. ริดสีดวงทวารชนิดภายนอก จะเห็นเป็นติ่งเนื้อยื่นออกมากจากรูทวารหนัก มักไม่สามารถหุบเข้าไปในรูทวารได้ และไม่ได้ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ แสบ หรือปวดได้ สาเหตุมักเกิดจากการมีท้องผูก การเบ่งถ่ายอุจจาระบ่อยๆ นั่งถ่ายอุจจาระนาน หรือมีน้ำหนักตัวมาก เป็นต้น2. ริดสีดวงทวารภายในระยะที่ 3 ซึ่งจะเห็นติ่งเนื้อยื่นออกมาได้เมื่อออกแรงเบ่งอุจจาระ และจะหดกลับไปเข้าเองได้ แต่มักจะมีอาการถ่ายเป็นเลือดร่วมด้วย3. แผลปริขอบทวารหนัก ในช่วงเริ่มแรก อาการคือจะเจ็บ ปวด แสบรูทวาร ร่วมกับมีเลือดสีแดงสดออกมาเล็กน้อย โดยจะเกิดเมื่อถ่ายอุจจาระก้อนใหญ่ แข็ง หรือออกแรงเบ่งมาก เมื่อเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งหรือตุ่มเนื้อขึ้นมาได้4. หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง อาจมีอาการคันร่วมด้วยแต่มักไม่มีอาการเจ็บ เป็นโรคติดต่อจากการมีเพศสัมพันธ์5. เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บ6. ก้อนที่ลำไส้ใหญ่หรือบริเวณทวารหนักจากสาเหตุอื่นๆ เช่น เนื้องอกของลำไส้ตรง หรือเนื้องอกทวารหนัก ที่ยื่นออกมาจนพ้นรูทวารหนักหากไม่มีเคยมีถ่ายเป็นเลือด ก็น่าจะเป็นริดสีดวงทวารชนิดภายนอกหรือติ่งเนื้อธรรมดาของผิวหนังได้ค่ะ แต่หากต้องการการวินิจฉัยที่แน่นอน ก็ควรไปพบแพทย์เพื่อตรวจค่ะ ในเบื้องต้น ก็พยายามอย่าให้มีท้องผูก อย่าให้อุจจาระแข็ง โดยการดื่มน้ำเปล่ามากๆ ไม่ควรเบ่งถ่ายอุจจาระ ไม่นั่งถ่ายอุจจาระนานเกินไป เป็นต้น